Sign in / Join .st0{fill:#34437F;} .st1{fill:#878787;} Monday, January 24, 2022 ikteb hawn… Fittex F'Chicago: Tifla ta' 8 snin tinqatel b'tir f'rasha waqt li kienet miexja ma' ommha Minn talk.mt January 24, 2022 talk.mt Passiġġata bejn omm u bint spiċċat fi traġedja wara li fl-aħħar sigħat ġie rrappurtat li tifla ta' tmien snin mietet wara li ntlaqtet minn tir f'rasha waqt din il-mixja. Melissa Ortega mietet nhar is-Sibt wara nofsinhar wara li raġel armat beda jispara ġewwa villaġġ f'Chicago, fejn kienet tgħix. It-tifla ċkejkna, li marret toqgħod l-Istati Uniti mill-Messiku s-sena l-oħra, ttieħdet b'urġenza l-isptar b'feriti ta' arma tan-nar f'rasha, iżda sfortunatament it-tobba ma setgħux isalvawha ħajjitha. Aktar tard il-Pulizija qalet li la hi u lanqas ommha ma kienu fil-mira. Il-mewt ta' Melissa qanqlet protesti dwar il-vjolenza bl-armi f'Chicago, b'madwar 800 omiċidju rrappurtati s-sena li għaddiet. Jidher li fil-mira ta' din l-isparatura kien hemm żagħżugħ ta' 26 sena li kien ħiereġ minn ħanut. Dan iż-żgħażugħ jinsab f'qagħda kritika wara li ntlaqat fil-parti t'isfel ta' dahru. Is-Supretendent tal-pulizija ta' Chicago David Brown qal li t-tim tiegħu "mhux se jistrieħ" sakemm jinqabad il-qattiel. Artiklu preċedenti Il-Victim Support Agency ssaħħaħ is-servizzi tagħha fil-qalba tal-komunità Artiklu li jmiss Ħames persuni se jitressqu l-Qorti mixlija li ħatfu raġel f'vann